Den ultimo añanan di e decada 1930, un grupo di inmigrante 
Venezolano a forma un team di baseball cu nan a yama 
“Venezuela”. E team “Venezuela” tabata e prome pa luci 
uniform, pero nan no tabata e promenan pa hunga baseball 
na Aruba. 
Gruponan di piscado riba botonan di fruta fo’i Venezuela y 
Santo Domingo hopi bes tabata forma wega riba un tereno na 
Companashi. 
Tin otronan cu ta instisti cu baseball a wordo introduci na 
Aruba pa inmigrantenan Dominicano na San Nicolas. Nan 
tabata hunga riba un tereno poco pariba di loke ta awo Joe 
Laveist Sport Park. 
Durante segunda guera mundial baseball a cuminsa haya 
mas acohida cerca e residentenan di San Nicolas y Oran- 
jestad y asina teamnan nobo a cuminsa brota rond di Aruba. 
Ekiponan pa hunga baseball tabata schaars y costoso pero e 
Arubianonan tabata creativo y practico. Nan mes tabata traha 
nan guante usando lona di bela di boto yena cu paña bieu of 
cu e cuero di e bala bieu di futbol. 
Baseball a bira un deporte cu te dia di awe ta wordo practica 
grandemente na Aruba y di cual talentonan grandi Arubiano a 
haya fama internacional. 
Fuente: Clyde Harms, Historia di Baseball di Aruba, e prome añanan. 


Potret di Eli Kock di team di Marlboro, ± 1975 den Lago Sport Park. 


1950. Nel Harms ta conecta pa distancia largo contra Antraco na veld bieu di RCA, Wardando turno ta Leo Kuiperi y Clyde Harms. 


Fuente: Clyde Harms, Historia di Baseball di Aruba, e prome añanan. 


Wilhelmina Sport Park wega amistoso entre San Lucas 
y Dodgers, 1949. 


Ekipo di Marlboro “Red Machine” 
“Boei” Brion (mei mei), “Paus” Ruiz (na robes) y 
Max Fingal (drechi), 1951. 


